বাঁ দিকে টেমস্। নদীর অপর পাড়ে লণ্ডনের অপূর্ব সুন্দর দিগন্ত। সকালের নির্মল আলোয় পার্লামেণ্ট হাউস, বীগ বেনের লাইমস্টোন সমৃদ্ধ স্থাপত্য নীল আকাশের পটভূমিকায় কি সুন্দর লাগছে। নদীর এই পাড় ধরে হাঁটাপথে হাঁটলে একে একে দেখা যাবে নদীর ও পাড়ের ধবধবে সাদা সেণ্ট পল্স ক্যাথিড্রালের সোনার চূড়া, ওয়েস্টমিন্সটার অ্যাবীর সুবিখ্যাত ফ্রেস্কো, টেমসের বুকের উপর একের পর এক ঐতিহ্যপূর্ণ সেতুর মালা — লণ্ডন ব্রিজ, টাওয়ার ব্রিজ, ওয়েস্টমিন্স্টার বি্রজ, মিলেনিয়াম ব্রিজ।